**ΥΠΟΥΡΓΕΙΟ ΠΑΙΔΕΙΑΣ, ΠΟΛΙΤΙΣΜΟΥ, ΑΘΛΗΤΙΣΜΟΥ ΚΑΙ ΝΕΟΛΑΙΑΣ**

**ΕΙΚΑΣΤΙΚΕΣ ΤΕΧΝΕΣ – ΔΗΜΟΤΙΚΗ ΕΚΠΑΙΔΕΥΣΗ**

**Ενδεικτικό Υλικό Παιδαγωγικής Στήριξης Μαθητών/Μαθητριών**

**«Προσωπικές διαδρομές»**

**Σχεδιασμός:** Ομάδα Εικαστικών Τεχνών

**Σχολική Χρονιά:** 2019-2020

**Σημείωση για εκπαιδευτικούς:**

Το Σκεπτικό και οι στόχοι της ενότητας έχουν γραφτεί στο τέλος, ως παράρτημα

**Εικαστικές εργασίες**

***Τάξεις:*** *Β΄,**Γ΄, Δ΄ (Βαθµίδες 1,2)*

***Μέσα – Υλικά:*** *Χαρτί, μαρκαδόροι, χρωματιστά μολύβια, νερομπογιές, λαδοπαστέλ, κιμωλίες - όχι κατ’ ανάγκη όλα)*

**Εργασία 1: Διερεύνηση γραμμών**

A picture containing person, young, holding, girl

Description automatically generated

Έχεις σκεφτεί ποτέ ότι την ώρα που περπατάς ή τρέχεις, «δημιουργείς» μια φανταστική γραμμή στο πάτωμα ή στο έδαφος;

**1α. Θέλεις να παίξουμε ένα παιχνίδι;**

Περπάτησε θυμωμένα μέσα στο σπίτι σου και προσπάθησε να νιώσεις πώς θα μοιάζει η φανταστική γραμμή που δημιούργησες στο πάτωμα. Μετά πάρε λευκό χαρτί και μαρκαδόρους ή χρώματα και σχεδίασε τη «θυμωμένη» γραμμή.

Αλήθεια, τι χρώμα χρησιμοποίησες για τον θυμό; Κινήθηκες αργά ή γρήγορα;

![A picture containing light

Description automatically generated]()

Αν δεν υπάρχει αρκετός χώρος για να περπατήσεις στο σπίτι, μπορείς να δημιουργήσεις τη «θυμωμένη» γραμμή με το χέρι σου στον αέρα.

1

**1β. Η «κουρασμένη» γραμμή**

Για δοκίμασε τώρα να περπατήσεις ή να κινήσεις το χέρι σου στον αέρα κουρασμένα. Τι σχήμα έχει η γραμμή σου αυτή τη φορά; Κινήθηκες αργά ή γρήγορα; Τι χρώμα έχει η κούραση;

**Σχεδίασε την κουρασμένη γραμμή εδώ ή σε λευκό χαρτί που έχεις στο σπίτι σου. Το χέρι σου θα πρέπει να κινηθεί όπως κινήθηκε το σώμα σου την ώρα που περπάτησες.**

**ΠΑΙΧΝΙΔΙ ΜΕ ΤΗΝ ΟΙΚΟΓΕΝΕΙΑ ΣΟΥ**

Μπορείς να παίξεις αυτό το παιχνίδι με τη οικογένειά σου. Κάποιος ή κάποια λέει ένα συναίσθημα ή μια φράση, οι υπόλοιποι κινούνται στον χώρο νιώθοντας αυτό το συναίσθημα και μετά ζωγραφίζουν τη γραμμή σε λευκό χαρτί. Στο τέλος μπορείτε να ανταλλάξετε χαρτιά, να δείτε τις γραμμές που σχεδίασαν οι άλλοι και να τις συζητήσετε. Μην ξεχάσετε να επιλέγετε κάθε φορά το κατάλληλο χρώμα για να σχεδιάσετε την κάθε γραμμή, ανάλογα με το συναίσθημα.

**ΛΕΞΕΙΣ – ΦΡΑΣΕΙΣ ΓΙΑ ΤΟ ΠΑΙΧΝΙΔΙ**

Πώς είναι μια λυπημένη γραμμή, μια γραμμή σε χώρο που έχει θόρυβο, η γραμμή που δημιουργεί μια βάρκα σε μια λίμνη, μια πεταλούδα την ώρα που πετά; Πώς να μοιάζει η γραμμή που δημιουργεί ένα παιδί την ώρα που χοροπηδά χαρούμενα στο πάρκο;

Τα παραδείγματα πολλά. Σκέψου κι εσύ μερικά.



Ομάδα Εικαστικών Τεχνών / Μάρτιος 2020

2

**Εργασία 2: Εικαστική δημιουργία**

Ώρα για σχέδιο!! Πάρε μία μεγάλη κόλλα χαρτί και σχεδίασε στο κέντρο το σπίτι σου. Μετά σκέψου χώρους στους οποίους πηγαίνεις ή θα ήθελες να πας και σχεδίασέ τους μακριά από το σπίτι σου (π.χ. στο σχολείο, στο πάρκο, στο λούναπαρκ, στο σινεμά, στο φεγγάρι). Μετά σχεδίασε τις διαδρομές που κάνεις όταν πηγαίνεις σ’ αυτούς τους χώρους. Σκέψου πώς νιώθεις όταν πηγαίνεις σε αυτούς τους χώρους. Οι γραμμές σου πρέπει να έχουν το ανάλογο σχήμα και χρώμα.

Παρατήρησε τα έργα που δημιούργησαν κάποια άλλα παιδιά. Θα σου δώσουν ιδέες.

A picture containing person, child, little, young

Description automatically generated

A close up of text on a white background

Description automatically generated

A close up of text on a white background

Description automatically generated

**ΥΛΙΚΑ**

Χρησιμοποίησε όποια υλικά θέλεις και έχεις στο σπίτι: νερομπογιές, χρωματιστά μολύβια, μαρκαδόρους, κιμωλίες, λαδοπαστέλ.

**Εργασία 3: Εικαστικοί καλλιτέχνες και γραμμές**

Οι εικαστικοί καλλιτέχνες χρησιμοποιούν τη γραμμή, ο καθένας και η καθεμιά με τον δικό του, μοναδικό τρόπο. Για δες δύο παραδείγματα πιο κάτω:

3α. Δες πώς χρησιμοποιεί ο Γάλλος καλλιτέχνης DFT στη συλλογή έργων του «Άγριες γραμμές». Με τι μοιάζει;

![A drawing on a necklace

Description automatically generated]()

DFT “Wild Lines”, Animation

Μπορείς να δεις την “άγρια” γραμμή του DFT να κινείται [εδώ](https://www.youtube.com/watch?v=euid3cQ2IAo):

3β. Δες πώς χρησιμοποιεί τη γραμμή ο Paul Klee στο έργο του «Park Bei Lu». Την χρησιμοποιεί για να δημιουργήσει διαδρομές ή κάτι άλλο; Τι βλέπεις να σχηματίζουν οι γραμμές;



Μπορείς να δεις μεγαλύτερη φωτογραφία του έργου [εδώ](https://www.amazon.com/Paul-Klee-Park-Bei-Lu/dp/B00K3VRKLI):

Paul Klee

«Park Bei Lu»

Λάδι σε χαρτί

70Χ100 εκ.

1938

**Εργασία 4: Εικαστική δημιουργία**

Δοκίμασε κι εσύ να δημιουργήσεις ένα έργο χρησιμοποιώντας μόνο γραμμές. Βρες ένα δικό σου τρόπο που δεν τον έχει σκεφτεί κανένας προηγουμένως. Χρησιμοποίησε υλικά που έχεις στο σπίτι σου.

**ΠΑΡΑΡΤΗΜΑ**

**Σχεδιασμός ενότητας με βάση το Αναλυτικό Πρόγραμμα**

**των Εικαστικών Τεχνών**

**Τίτλος ενότητας:** «Προσωπικές διαδρομές»

**Τάξεις:** Β΄,Γ΄, Δ΄ (Βαθµίδες 1,2)

|  |  |
| --- | --- |
| **Σκεπτικό** | **Στόχοι με βάση τους Δείκτες** |
| Θεματικές Περιοχές:  Ταυτότητα, Χώρος - Τόπος  Τα παιδιά διερευνούν τη γραμμή ως διαδρομή και την διασυνδέουν με τα συναισθήματά τους. Δημιουργούν έργα που χαρτογραφούν τις καθημερινές τους διαδρομές ή αυτές που θα ήθελαν να έκαναν.  Πηγές:  Έργα:  - DFT «Wild Lines», Animation  - Paul Klee «Park Bei Lu», Λάδι σε χαρτί, 70Χ100 εκ. 1938 | 1.1.1. Να δίνουν νόημα σε εικαστικούς πειραματισμούς αναφορικά με τη σχέση του σώματος με την κίνηση και τον χώρο.  1.1.2. Να παράγουν με ευχέρεια ιδέες, συνδέοντάς τις με στοιχεία της ταυτότητάς τους σε σχέση με διάφορους χώρους.  1.3.1. Να αναπαριστούν , μέσω  χαρτογράφησης, τις διαδρομές που κάνουν σε χώρους από το άμεσο και ευρύτερο περιβάλλον  τους. |
| Εικαστικό λεξιλόγιο  Χαρτογράφηση, γραμμή | 2.2.1. Να αξιοποιούν τα μορφολογικά στοιχεία *γραμμή* και *χρώμα* για να απεικονίσουν διαδρομές τους. |
| Πρακτικές / Διαδικασίες  Σχέδιο | 3.2.4. Να χρησιμοποιούν υλικά και τεχνικές σχεδίασης για την παραγωγή έργων δύο διαστάσεων  4.2.3. Να παρατηρούν εικόνες και έργα τέχνης ως πηγές για την κατανόηση μορφολογικών και δομικών στοιχείων. |
| **Μέσα – Υλικά:**  Χαρτί, μαρκαδόροι, χρωματιστά μολύβια, νερομπογιές, λαδοπαστέλ, κιμωλίες | |